கேள்வி: பெட்ரோவைட்டு பற்றி விளக்கவும்.
பதில்: பெட்ரோவைட்டு (''Petrovite'') என்பது Na10CaCu2(SO4)8 என்ற மூலக்கூற்று வாய்ப்பாடு விவரிக்கப்படும் ஒரு கனிமம் ஆகும். நுண்ணிய கட்டமைப்பில் ஆக்சிசன் (O), சோடியம் (Na), கந்தகம் (S), கால்சியம் (Ca) மற்றும் தாமிரம் (Cu) ஆகியவற்றின் அணுக்கள் இக்கனிமத்தில் அடங்கியுள்ளன. சோடியம்-அயனி புதுப்பிக்கத்தக்க மின்கலன்களில் நேர்மின்வாய் வேதிப்பொருளாக பயன்படும் சாத்தியம் இக்கனிமத்திற்கு உள்ளது. உருசியாவின் தூர கிழக்கில் உள்ள கம்சட்கா பகுதியில் எரிமலை குழம்பின் ஓட்டத்தில் பெட்ரோவைட்டு கண்டுபிடிக்கப்பட்டது. முதன் முதலில் 2020 ஆம் ஆண்டில் இக்கனிமம் கண்டுபிடிக்கப்பட்டு விவரிக்கப்பட்டது.